Hvordan kommer man seg rundt i Chicago?
Chicago har et godt utviklet nettverk av buss, tog og t-bane som styres av Chicago Transit Authority. Når du skal reise rundt mellom de ulike bydelene er det raskest å bruke t-banen, også kalt the L-train. Den blå linjen og røde linjen kjører 24 timer i døgnet. Du kan kjøpe billetter før du går på t-banen i billettautomater på stasjonene. På buss kan du kjøpe billett ombord, men her kan du kun betale med kontanter i eksakt beløp. En enkeltbillett koster omtrent USD 2,5 (omtrent 19 NOK). Du kan også kjøpe 24-timers billetter for omtrent USD 10 (omtrent 78 NOK). Disse kan brukes på t-bane og buss, og kjøpes i billettautomater på t-banestasjoner. (Prisene i denne artikkelen er sjekket 17-04-18). Finn hotelltilbud i Chicago på momondo